ТЕМА № 2
НОРМАТИВНА УРЕДБА ЗА ОСИГУРЯВАНЕ НА ЗДРАВОСЛОВНИ И БЕЗОПАСНИ УСЛОВИЯ НА ТРУД. МЕЖДУНАРОДНИ И НАЦИОНАЛНИ ОРГАНИЗАЦИИ ПО БЕЗОПАСНОСТ НА ТРУДА
За внасяне на ред и организираност в трудовите отношения, за утвърждаване и защита на правата и изпълнение на задълженията на страните, които участват в тях, се утвърждава система от писани правила и институции, които ги разработват, издават и следят за спазването им.

В ЗАКОНА ЗА НОРМАТИВНИТЕ АКТОВЕ са изяснени въпросите за подготовката, приемането и прилагането на националното законодателство и за структурата и ранга на нормативните актове.

Нормативният акт съдържа общи правила за поведение, които се прилагат към индивидуално определен кръг субекти, има нееднократно действие и се издава или приема от компетентен държавен орган.
Нормативните актове биват два основни вида – законови /конституция, кодекс, закон/ и подзаконови /постановление на Министерски съвет, правилник, наредба и инструкция/.

Йерархията на нормативните актове в българското законодателство в низходящ порядък е следната:

· Конституция,

· Кодекс,

· Закон,

· Постановление на Министерския съвет,

· Правилник,

· Наредба

· Инструкция.

КОНСТИТУЦИЯТА на Република България е върховният закон в държавата, който урежда цялостно обществените отношения и държавното устройство на страната. Приема се от Велико народно събрание. С нейните разпоредби трябва да се съобразяват и на тях трябва да съответстват останалите закони и подзаконови нормативни актове. Конституцията утвърждава, че „Трудът се гарантира и защитава от закона”. В нея се съдържат и някои основополагащи за трудовото правоотношение правила: правото на труд и създаване на условия от държавата за неговото осъществяване, за свободен избор на професия и място на работа, за правото на безопасни условия на труд, за минимална работна заплата, право на почивки и отпуски, закрила на жената – майка и хората с физически и психически увреждания, право на сдружаване на работниците и работодателите др.

Нормативните актове от по-нисък ранг регламентират отделните сфери на обществените отношения.

С КОДЕКС се уреждат обществени отношения, предмет на цял клон на правната система или на обособен важен негов дял. В българското законодателство такива обществени отношения се уреждат с Кодекса на труда, Кодекса за социално осигуряване, Гражданския процесуален кодекс, Наказателния кодекс, Семейния кодекс и др.

ЗАКОНЪТ е нормативен акт, който урежда първично или въз основа на Конституцията, обществени отношения, които се поддават на трайна уредба, според предмета или субектите в един или няколко института на правото или техните подразделения. Приема се от Народното събрание.
Министерският съвет издава ПОСТАНОВЛЕНИЕ, когато приема правилници, наредби или инструкции и когато урежда съобразно законите неуредени от тях обществени отношения в областта на неговата изпълнителна и разпоредителна дейност.

ПРАВИЛНИКЪТ е нормативен акт, който се издава за прилагане на закон в неговата цялост, за организация на държавни и местни органи или за вътрешния ред на тяхната дейност.

НАРЕДБАТА е нормативен акт, който се издава за прилагане на отделни разпоредби или подразделения на нормативен акт от по-висока степен.

ИНСТРУКЦИЯТА е нормативен акт, с който висшестоящият орган дава указания до подчинени нему органи относно прилагане на нормативен акт, който той е издал или чието изпълнение трябва да осигури.
МЕЖДУНАРОДНИ ИЗТОЧНИЦИ НА ТРУДОВО ПРАВО

Редица световни организации приемат международни договори, които се отнасят до трудовите права. Между тези организации са: Организация на обединените нации (ООН), Международната организация по труда (МОТ), Съветът на Европа. С тези актове се утвърждава правото на труд, на справедливи и благоприятни условия на труд, на синдикално сдружаване, на стачка и др. МОТ е изключително активна и чрез международни конвенции и препоръки подтиква държавите да приемат мерки в националното си трудово законодателство да подобрят социалното положение на трудещите се. Ратифицираните международни договори стават част от вътрешното ни законодателство.

Нормативните актове и ратифицираните международни договори се обнародват в „Държавен вестник”. 

МЕЖДУНАРОДНИ ОРГАНИЗАЦИИ ПО БЕЗОПАСНОСТ НА ТРУДА

Международна организация на труда (МОТ) е специализирана организация при Организацията на обединените нации (ООН) за решаване на проблемите на ЗБУТ със седалище Женева. Тя съдейства за подобряване условията на труда като създава международни договори и препоръки, оказва техническа помощ на страните членки. България е член на организацията от 1920 година.

Международна асоциация за инспектиране на труда (МАИТ). Тази организация оказва компетентна професионална помощ на специалистите в областта на контрола. Подпомага ги при анализ и превенция на производствени аварии и трудови злополуки. 

Световната здравна организация (СЗО) координира и ръководи цялостната международна дейност, свързана със здравеопазването. Нейните специалисти правят анализ на професионалните болести, определят допустимите норми на вредни вещества за здравето и безопасността на работещите.

Международна асоциация по ергономия (МАЕ). Занимава се с проблемите човек – машина - работна среда. Създава международните стандарти, разпространява добър опит и практики.

ОРГАНИЗАЦИИ ПО БЕЗОПАСНОСТ НА ТРУДА В РЕПУБЛИКА БЪЛГАРИЯ

Изпълнителна агенция „Главна инспекция по труда” към министъра на труда и социалната политика извършва инспектиране на труда като:

· контролира спазването на трудовото законодателство по осигуряване на ЗБУТ и по осъществяване на трудовите правоотношения;

· дава сведения и технически съвети на работодателите и работещите по най-ефективните методи за спазване на трудовото законодателство;

· уведомява компетентните органи за констатираните пропуски и недостатъци, необхванати от трудовото законодателство

Дирекция „Областна инспекция по труда” подпомага социалното партньорство на областно и общинско равнище и в предприятията. Решава по компетентност жалби, молби, сигнали и запитвания по осигуряване на ЗБУТ и трудовите правоотношения; изготвя информации и анализи за трудовия травматизъм.

Служебните задължения на инспектора по труда в „Областна инспекция по труда” са:

· има правомощия на контролен органа по труда;

· проучва и анализира причините за допуснати трудови злополуки и производствени аварии и прави предложения за отстраняване или намаляване на риска;

· участва в разследването на видовете злополуки, предписва въвеждането на специален режим за безопасна работа при наличие на непосредствена опасност за живота и здравето на работниците.

Агенцията за ядрено регулиране регулира безопасното използване на ядрената енергия и йонизиращите лъчения и безопасното управление на радиоактивните отпадъци и отработеното гориво.

Български институт по стандартизация (БИС) организира разработването, подготовката, одобряването и утвърждаването на българските стандарти.

Изпълнителна агенция „Сертификация и изпитване” извършва изпитване на продукти и издава сертификат за съответствие на продукти, системи по качество и персонал.

Държавна агенция за метрология и технически надзор решава проблемите със средствата за измерване, осъществява технически надзор, издава разрешения за поддръжка, производство, внос, монтаж, ремонт и експлоатация на съоръженията с повишена опасност.

Най-важните закони, определящи общата законова уредба за осигуряване на здравословни и безопасни условия на труд, са следните:

І. ЗАКОН ЗА ЗДРАВОСЛОВНИ И БЕЗОПАСНИ УСЛОВИЯ НА ТРУД (ЗЗБУТ)
С този закон се уреждат правата и задълженията на държавата, работодателите, работещите, представителите на работещите по безопасност и здраве при работа, на лицата, които за своя сметка работят сами или в съдружие, и на други организации и юридически лица за осигуряване на здравословни и безопасни условия на труд.

Законът въвежда общи принципи за превенция и мерки за стимулиране подобренията на безопасността и здравето на работещите за:

1. превенция на професионалните рискове;

2. защита на безопасността и здравето;

3. отстраняване на рисковете и причините за трудовия травматизъм и професионалната заболеваемост;

4. информиран, консултации, обучение;

5. балансирано участие.

ІІ. КОДЕКС НА ТРУДА (КТ)
Кодексът конкретизира правото на работниците и служителите на здравословни и безопасни условия на труд в областта на трудовите обществени отношения.

Съгласно чл.1, ал. 3, този кодекс цели да осигури свободата и закрилата на труда, справедливи и достойни условия на труд, както и осъществяване на социален диалог между държавата, работниците, служителите, работодателите и техните организации за уреждане на трудовите и непосредствено свързаните с тях отношения.

ІІІ. КОДЕКС ЗА СОЦИАЛНО ОСИГУРЯВАНЕ (КСО)
Глава пета на Кодекса за социално осигуряване е посветена на осигуряването за трудова злополука и професионална болест.

Установен е редът за съобщаване, разследване, регистриране и отчитане на трудовите злополуки и професионалните болести.

ІV. ЗАКОН ЗА ТЕХНИЧЕСКИТЕ ИЗИСКВАНИЯ КЪМ ПРОДУКТИТЕ (ЗТИП)
Със съществените изисквания към продуктите се определят резултатите, които е необходимо да се постигнат, или рисковете, които трябва да се избегнат, за да се осигури защитата на живота и здравето на хората, безопасността на домашните животни, защитата на потребителите и опазването на околната среда и вещите.

Законът за техническите изисквания към продуктите определя и реда за осъществяване на техническия надзор на съоръженията с повишена опасност.

За осигуряване на безопасна експлоатация на съоръженията с повишена опаснос се осъществява технически надзор за спазване на изискванията, определени с наредби на Министерския съвет.

V. ЗАКОН ЗА ЗДРАВЕТО (ЗЗ)
В закона за здравето интерес представляват следните области:

1. Държавен здравен контрол – раздел ІІІ от Глава първа. Национална система за здравеопазване.

2. Защита от въздействие на йонизиращи лъчения – раздел VІ и защита на здравето на гражданите при извършване на дейности с азбест и азбестосъдържащи материали – раздел VІІ от Глава втора. Дейности по опазване на здравето.

3. Медицинска експертиза – раздел ІV от Глава трета. Медицинско обслужване.

VІ. ПРАВИЛНИЦИ за осигуряване на здравословни и безопасни условия на труд
Една от най-важните части на нормативната уредба за осигуряване на здравословни и безопасни условия на труд до приемането на Закона за здравословни и безопасни условия на труд бяха правилниците по безопасност на труда.

Към момента, най-важните правилници по безопасността на труда са преработени в наредби, съобразени с европейските директиви, а останалите са отразени в приложения списък.

VІІ. НАРЕДБИ за осигуряване на здравословни и безопасни условия на труд
Наредбите по прилагане на Закона за здравословни и безопасни условия на труд, на Кодекса на труда, на Кодекса за социално осигуряване, на Закона за здравето и на другите по-важни закони са отразени в приложения списък.
Най-важната и всеобхватна наредба за прилагането на Закона за здравословни и безопасни условия на труд, с която се определят минималните изисквания за здравословни и безопасни условия на труд на всяко работно място и при използване на работното оборудване, е Наредба № 7 от 23.09.1999 г. за минималните изисквания за здравословни и безопасни условия на труд на работните места и при използване на работното оборудване. Наредбата се прилага във всички предприятия и места, където се разпростират разпоредбите на Закона за здравословни и безопасни условия на труд, в т.ч. и от лицата, които самостоятелно упражняват трудова дейност.
Наредба № 7 от 1999 г. за минималните изисквания за здравословни и безопасни условия на труд на работните места и при използване на работното оборудване е най-важния наръчник за дейността на органа за безопасност и здраве при работа в предприятията и на местата, където се осъществява трудова дейност.

По-долу представяме неизчерпателен Списък на основните нормативни актове – закони, правилници и наредби, изграждащи ОБЩАТА НОРМАТИВНА УРЕДБА за осигуряване на здравословни и безопасни условия на труд.

НЕИЗЧЕРПАТЕЛЕН СПИСЪК

НА ОСНОВНИТЕ НОРМАТИВНИ АКТОВЕ ЗА ОСИГУРЯВАНЕ НА ЗДРАВОСЛОВНИ И БЕЗОПАСНИ УСЛОВИЯ НА ТРУД В РЕПУБЛИКА БЪЛГАРИЯ
ЗАКОНИ ЗА ОСИГУРЯВАНЕ НА ЗДРАВОСЛОВНИ И БЕЗОПАСНИ УСЛОВИЯ НА ТРУД

1. КОНСТИТУЦИЯ НА РЕПУБЛИКА БЪЛГАРИЯ

2. КОДЕКС НА ТРУДА

3. КОДЕКС ЗА СОЦИАЛНО ОСИГУРЯВАНЕ

4. ЗАКОН ЗА ЗДРАВОСЛОВНИ И БЕЗОПАСНИ УСЛОВИЯ НА ТРУД

5. ЗАКОН ЗА ТЕХНИЧЕСКИТЕ ИЗИСКВАНИЯ КЪМ ПРОДУКТИТЕ

6. ЗАКОН ЗА ЗАЩИТА ОТ ВРЕДНОТО ВЪЗДЕЙСТВИЕ НА ХИМИЧНИТЕ ВЕЩЕСТВА И СМЕСИ

7. ЗАКОН ЗА ЗДРАВЕТО

8. ЗАКОН ЗА МИНИСТЕРСТВОТО НА ВЪТРЕШНИТЕ РАБОТИ

9. ЗАКОН ЗА ЗАЩИТА ПРИБЕДСТВИЯ

10. ЗАКОН ЗА ЕНЕРГЕТИКАТА

11. ЗАКОН ЗА УСТРОЙСТВО НА ТЕРИТОРИЯТА

12. ЗАКОН ЗА УРЕЖДАНЕ НА КОЛЕКТИВНИТЕ ТРУДОВИ СПОРОВЕ

13. ЗАКОН ЗА ИНСПЕКТИРАНЕ НА ТРУДА

14. ЗАКОН ЗА ИЗМЕРВАНИЯТА

15. ЗАКОН ЗА ЗАЩИТА НА ПОТРЕБИТЕЛИТЕ

ПОДЗАКОНОВИ НОРМАТИВНИ АКТОВЕ ЗА ОСИГУРЯВАНЕ НА ЗДРАВОСЛОВНИ И БЕЗОПАСНИ УСЛОВИЯ НА ТРУД
І. Нормативни актове за прилагане на КОДЕКСА НА ТРУДА

НАРЕДБИ

1. НАРЕДБА за определяне на видовете работи, за които се установява намалено работно време.

2. НАРЕДБА за организация на работното време на лицата, които извършват транспортни дейности в автомобилния транспорт.
3. НАРЕДБА за определяне на видовете работи, за които се установява допълнителен платен годишен отпуск.

4. НАРЕДБА за работното време, почивките и отпуските.

5. НАРЕДБА за условията и реда за издаване, отказ и отнемане на разрешения за работа на чужденци в Република България.

6. НАРЕДБА за трудоустрояване.

7. НАРЕДБА за безплатното работно и униформено облекло.

8. НАРЕДБА за структурата и организацията на работната заплата.

9. НАРЕДБА № 2 за минималните изисквания за здравословни и безопасни условия на труд при извършване на строителни и монтажни работи.

10. НАРЕДБА № 2 от 1994 г. за реда за установяване задължение за дежурство или за разположение на работодателя.

11. НАРЕДБА № 3 от 1987 г. за задължителните предварителни и периодични медицински прегледи на работниците
12. НАРЕДБА № 3 от 2004 г. на МТСП за осигуряване на здравословни и безопасни условия на труд при механично /студено/ обработване на метали.

13. НАРЕДБА № 4 от 2002 г. за защита на работещите от рискове, свързани с експозиция на биологични агенти при работа.

14. НАРЕДБА № 6 от 2006 г. за условията и реда за даване на разрешение за работа на лица, ненавършили 18 години.

15. НАРЕДБА № 6 от 2004 г. на МТСП за осигуряване на здравословни и безопасни условия на труд при механично обработване на дървесина.

16. НАРЕДБА № 8 от 1987 г. за определяне на работните места, подходящи за трудоустрояване на лица с намалена работоспособност.

17. НАРЕДБА № 8 от 2004 г. на МТСП за осигуряване на здравословни и безопасни условия на труд при работа с въздушни компресорни инсталации и уредби.

18. НАРЕДБА № 9 от 2003 г. на МТСП за минималните изисквания за осигуряване на безопасността и здравето на работещите при добиване на подземни богатства чрез сондиране.
19. НАРЕДБА № 9 от 1997 г. на МТСП за общи правила за управление на дейността по осигуряване на безопасността и опазване здравето на работещите в мините.

20. НАРЕДБА № 9 от 2004 г. на МТСП за осигуряване на здравословни и безопасни условия на труд при експлоатация и поддържане на водоснабдителни и канализационни системи.
21. НАРЕДБА № 10 от 2003 г. на МТСП и МЗ за защита на работещите от рискове, свързани с експозиция на канцерогени и мутагени при работа.

22. НАРЕДБА № 10 от 2004 г. на МТСП за осигуряване на здравословни и безопасни условия на труд при работа с електрокари и мотокари.

23. НАРЕДБА № 11 от 1987 г. за стаите за лична хигиена на жените и за почивка на бременните жени.

24. НАРЕДБА № 11 от 2005 г. на МТСП и МЗ за определяне на условията и реда за осигуряване на безплатна храна и/или добавки към нея.

25. НАРЕДБА № 11 от 2005 г. на МТСП за минималните изисквания за осигуряване на безопасността и здравето на работещите при потенциален риск от експлозивна атмосфера.

26. НАРЕДБА № 12 от 2004 г. на МТСП и МТС за осигуряване на здравословни и безопасни условия на труд при работа с автомобили.

27. НАРЕДБА № 12 от 2005 г. на МТСП за осигуряване на здравословни и безопасни условия на труд при извършване на товаро-разтоварни работи.

28. НАРЕДБА № 13 от 2003 г. на МТСП и МЗ за защита на работещите от рискове, свързани с експозиция на химични агенти при работа.

29. НАРЕДБА № 13 от 2005 г. на МТСП и МТ за осигуряване на здравословни и безопасни условия на труд в железопътния транспорт.

30. НАРЕДБА № РД-07-2 от 2009 г. за условията и реда за провеждането на периодично обучение и инструктаж на работниците и служителите по правилата за осигуряване на здравословни и безопасни условия на труд.

ІІ. Нормативни актове за прилагане на КОДЕКСА ЗА СОЦИАЛНО ОСИГУРЯВАНЕ

1. НАРЕДБА за установяване, разследване, регистриране и отчитане на трудовите злополуки.

2. НАРЕДБА за реда за съобщаване, регистриране, потвърждаване, обжалване и отчитане на професионалните болести.

3. СПИСЪК на професионалните болести.

4. НАРЕДБА за категоризиране на труда при пенсиониране.

ІІІ. Нормативни актове за прилагане на ЗАКОНА ЗА ЗДРАВОСЛОВНИ И БЕЗОПАСНИ УСЛОВИЯ НА ТРУД

1. НАРЕДБА № 1 от 2006 г. на МТСП за условията и реда за финансиране на проекти и програми от фонд „Условия на труд”.
2. НАРЕДБА № 3 от 1998 г. на МТСП за функциите и задачите на длъжностните лица и на специализираните служби в предприятията за организиране изпълнението на дейностите, свързани със защитата и профилактиката на професионалните рискове и превенция на тези рискове.

3. НАРЕДБА № 3 от 2001 г. на МТСП и МЗ за минималните изисквания за безопасност и опазване на здравето на работещите при използване на лични предпазни средства на работното място.

4. НАРЕДБА № 3 от 2005 г. на МТСП и МЗ за минималните изисквания за осигуряване на здравето и безопасността на работещите при рискове, свързани с експозиция на вибрации.

5. НАРЕДБА № 3 от 2008 г. на МЗ и МТСП за условията и реда за осъществяване дейността на службите по трудова медицина.

6. НАРЕДБА № 3 от 2010 г. на МТСП за формата, съдържанието, реда и начина за подаване и съхраняване на декларацията по чл. 15, ал. 1 от Закона за здравословни и безопасни условия на труд.

7. НАРЕДБА № 4 от 1998 г. на МТСП и МЗ за обучението на представителите в комитетите и групите по условия на труд в предприятието.

8. НАРЕДБА № 5 от 1999 г. на МТСП и МЗ за реда, начина и периодичността на извършване на оценката на риска.

9. НАРЕДБА № 5 от 2006 г. на МТСП за осигуряване на здравословни и безопасни условия на труд на работниците по срочно трудово правоотношение или временно трудово правоотношение.

10. НАРЕДБА № 6 от 2005 г. на МТСП и МЗ за минималните изисквания за осигуряване на здравето и безопасността на работещите при рискове, свързани с експозиция на шум.

11. НАРЕДБА № 7 от 1999 г. на МТСП и МЗ за минималните изисквания за здравословни и безопасни условия на труд на работните места и при използване на работното оборудване.

12. НАРЕДБА № 7 от 2005 г. на МТСП и МЗ за минималните изисквания за осигуряване на здравословни и безопасни условия на труд при работа с видеодисплеи.

13. НАРЕДБА № 9 от 2006 г. на МТСП и МЗ за защита на работещите от рискове, свързани с експозиция на азбест при работа.

14. НАРЕДБА № 15 от 1999 г. на МЗ и МТСП за условията, реда и изискванията за разработване и въвеждане на физиологични режими на труд и почивка по време на работа.

15. НАРЕДБА № 16 от 1999 г. на МЗ и МТСП за физиологични норми и правила за ръчна работа с тежести.

16. НАРЕДБА № РД-07/8 от 20.12.2008 г. на МТСП, МИС и МВР за минималните изисквани яза знаци и сигнали за безопасност и/или здраве при работа.

17. НАРЕДБА за задължително застраховане на работниците и служителите за риска „трудова злополука”.

ІV. Нормативни актове за прилагане на ЗАКОНА ЗА ТЕХНИЧЕСКИТЕ ИЗИСКВАНИЯ КЪМ ПРОДУКТИТЕ

1. НАРЕДБА за съществените изисквания към строежите и оценяване съответствието на строителните продукти.

2. НАРЕДБА за съществените изисквания и оценяване съответствието на газовите уреди.

3. НАРЕДБА за съществените изисквания и оценяване съответствието на съоръженията под налягане.

4. НАРЕДБА за съществените изисквания и оценяване съответствието на взривните вещества за граждански цели.

5. НАРЕДБА за съществените изисквания и оценяване съответствието на съоръжения и системи за защита, предназначени за експлоатация в потенциално експлозивна атмосфера.

6. НАРЕДБА за съществените изисквания и оценяване съответствието на съдовете под налягане.

7. НАРЕДБА за съществените изисквания и оценяване съответствието на машините.

8. НАРЕДБА за съществените изисквания и оценяване съответствието на плавателните съдове за отдих.

9. НАРЕДБА за съществените изисквания и оценяване съответствието на котли за гореща вода, предназначени за работа с течни и газообразни горива, по отношение на коефициента на полезно действие.

10. НАРЕДБА за съществените изисквания и оценяване на съответствието на личните предпазни средства.

11. НАРЕДБА за съществените изисквания и оценяване съответствието на асансьорите и техните предпазни устройства.

12. НАРЕДБА за съществените изисквания и оценяване съответствието на радиосъоръжения и крайни далекосъобщителни устройства.

13. НАРЕДБА за съществените изисквания и оценяване съответствието на транспортируемо оборудване под налягане.
14. НАРЕДБА за маркировката на съответствие.

15. НАРЕДБА за условията и реда за издаване на лицензии за осъществяване на технически надзор на съоръжения с повишена опасност и реда за водене на регистър на съоръженията.

16. НАРЕДБА за устройството и безопасната експлоатация на нефтопроводи и нефтопродуктопроводи.

17. НАРЕДБА за устройството и безопасната експлоатация на преносните и разпределителните газопроводи и на съоръженията, инсталациите и уредите за природен газ.

18. НАРЕДБА за устройството, безопасната експлоатация и техническия надзор на съоръжения под налягане.

19. НАРЕДБА за устройството, експлоатацията и техническия надзор на ацетиленови уредби.

20. НАРЕДБА за устройството, безопасната експлоатация и техническия надзор на газовите съоръжения и инсталации за втечнени въглеводородни газове.

21. НАРЕДБА за безопасната експлоатация и техническия надзор на асансьори.

22. НАРЕДБА за безопасната експлоатация и техническия надзор на повдигателни съоръжения.

23. НАРЕДБА за съществените изисквания към въжените линии за превоз на хора и оценяване на съответствието на техните предпазни устройства и подсистеми.

24. НАРЕДБА за съществените изисквания и оценяване на съответствието на везни с неавтоматично действие.

25. НАРЕДБА за съществените изисквания и оценяване на съответствието на играчките.

26. НАРЕДБА за съществените изисквания и оценяване на съответствието на електрически съоръжения, предназначени за използване в определени граници на напрежението.

V. Нормативни актове за прилагане на ЗАКОНА ЗА УПРАВЛЕНИЕ НА ОТПАДЪЦИТЕ

1. НАРЕДБА за изискванията за третиране и транспортиране на отпадъците от производството на титанов диоксид.

2. НАРЕДБА за изискванията за третиране и транспортиране на производствени и на опасни отпадъци.

3. НАРЕДБА № 6 от 2004 г. на МОСВ за условията и изискванията за изграждането и експлоатацията на инсталации за изгаряне и инсталации за съвместно изгаряне на отпадъци.

4. НАРЕДБА № 7 от 2004 г. на МОСВ, МРРБ, МЗГ и МЗ за изискванията, на които трябва да отговарят площадките за разполагане на съоръжения за третиране на отпадъци.

5. НАРЕДБА № 8 от 2004 г. на МОСВ за условията и изискванията за изграждане и експлоатация на депа и на други съоръжения и инсталации за оползотворяване и обезвреждане на отпадъци.

VІ. Нормативни актове за прилагане на ЗАКОНА ЗА ЗАЩИТА ОТ ВРЕДНОТО ВЪЗДЕЙСТВИЕ НА ХИМИЧНИТЕ ВЕЩЕСТВА И СМЕСИ

1. НАРЕДБА № 7 от 2008 г. за условията и реда за предоставяне на информация за пуснатите на пазара биоциди и/или химични препарати, класифицирани като опасни въз основа на физико-химичните и токсикологичните си свойства и на информация за всеки случай на отравяне или съмнение за отравяне с химични вещества, препарати и биоциди.
2. НАРЕДБА за реда и начина на класифициране, опаковане и етикиране на химичните вещества и смеси.

3. НАРЕДБА за условията и реда за пускане на пазара на биоциди.

VІІ. Нормативни актове за прилагане на ЗАКОНА ЗА ЗДРАВЕТО

1. НАРЕДБА за условията и реда, при които се допуска тютюнопушене в закрити обществени места и в сградите с обособени работни места.

2. НАРЕДБА № 2 от 2005 г. на МЗ за организацията на профилактиката и контрола на вътреболничните инфекции.

3. НАРЕДБА № 8 от 2006 г. на МЗ за платените услуги, извършвани от регионалните инспекции за опазване и контрол на общественото здраве, поискани от физически или юридически лица.
4. НАРЕДБА № 17 от 1006 г. на МЗ за платените услуги, извършвани от националните центрове по проблемите на общественото здраве, поискани от физически или юридически лица.

5. НАРЕДБА № 24 от 2006 г. на МЗ за здравните изисквания при изготвяне и спазване на седмичните разписания на учебните занятия.

6. НАРЕДБА за медицинската експертиза.

7. ПРАВИЛНИК за устройството и организацията на работа на органите на медицинската експертиза и на регионалните картотеки на медицинските експертизи.

VІІІ. Нормативни актове за прилагане на ЗАКОНА ЗА МВР

1. НАРЕДБА № Із-2377 от 15 септември 2011 г. за правилата и нормите за пожарна безопасност при експлоатация на обектите.

2. НАРЕДБА № Із-1953 от 2011 г. на МВР за правилата и нормите за пожарна безопасност при извършване на дейности в земеделието.
3. НАРЕДБА № Із-1919 от 2011 г. на МВР за реда за осъществяване на държавен противопожарен контрол.

4. НАРЕДБА № Із-1941 от 2011 г. на МВР за реда за осъществяване на пожарогасителна и спасителна дейност от органите за пожарна безопасност и защита на населението.

5. НАРЕДБА № Із-2815 от 2011 г. на МВР за реда за осъществяване на разрешителна и контролна дейност на търговци, извършващи дейности по пожарна безопасност в обекти и/или експлоатация на уреди и съоръжения, свързани с пожарната безопасност.

6. НАРЕДБА № Із-1971 от 29 октомври 2009 г. за строително-технически правила и норми за осигуряване на безопасност при пожар.

7. НАРЕДБА № Із-3147 от 2011 г. на МВР за реда за осъществяване на превантивна дейност от органите за пожарна безопасност и защита на населението.

8. ИНСТРУКЦИЯ № Із-2401 от 2011 г. за химическа, биологическа и радиационна защита при инциденти и аварии, свързани с опасни вещества и материали.

9. ИНСТРУКЦИЯ № Із-2695 от 2011 г. за реда за осъществяване на оперативна защита при наводнения.

10. ИНСТРУКЦИЯ № Із-33 от 2012 г. за реда за осъществяване на неотложни аварийно-възстановителни работи при бедствия.

ІХ. Нормативни актове за прилагане на ЗАКОНА ЗА ЕНЕРГЕТИКАТА

1. ПРАВИЛНИК за безопасност и здраве при работа в електрически уредби на електрически и топлофикационни централи и по електрически мрежи.

2. ПРАВИЛНИК за безопасност при работа в неелектрически уредби на електрически и топлофикационни централи и по топлопреносни мрежи и хидротехнически съоръжения.

3. ПРАВИЛНИК за безопасност и здраве при работа по електрообзавеждането до 1000 V.

4. НАРЕДБА № 3 от 2004 г. на МЕЕР за устройството на електрическите уредби и електропроводните линии.

5. НАРЕДБА № 16-116 от 2008 г. на МИЕ за техническата експлоатация на енергообзавеждането.

Х. Нормативни актове на друго правно основание

1. НАРЕДБА № 7 от 2002 г. на МОН за условията и реда за придобиване и признаване на правоспособност по заваряване.
2. ИНСТРУКЦИЯ № 1 от 2008 г. на МЗ за съдържанието на аптечките на моторните превозни средства.

И др.
ВЪПРОСИ И ЗАДАЧИ:

1. Какво определя правната сила на нормативните актове?

2. За какво служат нормативните актове по трудово право?

3. В кой основополагащ нормативен акт е закрепено правото на здравословни и безопасни условия на труд на трудещите се в Република България?

4. Какви подзаконови нормативни актове издава Министерският съвет?


5. Имат ли някаква правна сила при регулиране на трудовите отношения решенията на общото събрание на работниците и служителите?

6. Коя е специализираната организация към ООН, която се занимава с проблемите на труда?


7. Към кого трябва да адресирате жалбата си за нарушение на трудовото законодателство в предприятието ви?

8. Има ли институция, която може да спре от производство или внос опасно техническо оборудване?
Въпроси и отговори:

	1
	ЗАКОНЪТ
	е нормативен акт, който урежда първично или въз основа на Конституцията, обществени отношения, които се поддават на трайна уредба, според предмета или субектите в един или няколко института на правото или техните подразделения. Приема се от Народното събрание.

	
	
	е нормативен акт, който се издава за прилагане на закон в неговата цялост, за организация на държавни и местни органи или за вътрешния ред на тяхната дейност.

	
	
	е нормативен акт, който се издава за прилагане на отделни разпоредби или подразделения на нормативен акт от по-висока степен.

	2
	НАРЕДБАТА
	е нормативен акт, който се издава за прилагане на закон в неговата цялост, за организация на държавни и местни органи или за вътрешния ред на тяхната дейност.

	
	
	е нормативен акт, който се издава за прилагане на отделни разпоредби или подразделения на нормативен акт от по-висока степен.

	
	
	е нормативен акт, с който висшестоящият орган дава указания до подчинени нему органи относно прилагане на нормативен акт, който той е издал или чието изпълнение трябва да осигури.

	Върховният закон в държавата е:
	Кодекса на труда.

	
	
	Закона за здравословни и безопасни условия на труд.

	
	
	Конституцията на Република България.

